Meriras

Meriras (angl. Merir) – nedidelė koralinė sala Mikronezijoje, Palau valstybėje, Sonsorolio valstijoje. Plotas – 0,9 km². Salos ilgis 2,6 km, plotis 0,4 km, aukštis iki 11 m. Merirą supa 160–1100 m pločio koralų rifas. Visa sala apaugusi palmėmis, kitais medžiais ir krūmokšniais. Už 50 km į šiaurės vakarus nuo Meriro yra Pulo Ana. 2000 metais saloje gyveno 5 gyventojai, jie visi susitelkę salos šiaurėje esančiame Melielio kaime. Yra radijo stotis.